CELEX: 62006TN0402
Language: et
Date: 2006-12-27 00:00:00
Title: Kohtuasi T-402/06: 27. detsembril 2006 esitatud hagi — Hispaania versus komisjon

24.2.2007   
            
            
               ET
            
            
               Euroopa Liidu Teataja
            
            
               C 42/35
            
         27. detsembril 2006 esitatud hagi — Hispaania versus komisjon
   (Kohtuasi T-402/06)
   (2007/C 42/62)
   Kohtumenetluse keel: hispaania
   Pooled
   
      Hageja: Hispaania Kuningriik (esindaja: J. M. Rodríguez Cárcamo)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 20. oktoobri 2006. aasta otsus KOM(2006)5105 Ühtekuuluvusfondi poolt kaheksale Kataloonia autonoomse piirkonna territooriumil elluviidavale projektile esialgselt lubatud finantsabi vähendamise kohta;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Käesolev hagi on esitatud komisjoni 20. oktoobri 2006. aasta otsuse KOM(2006)5105 peale, millega vähendatakse Ühtekuuluvusfondi poolt kaheksale Kataloonia autonoomse piirkonna territooriumil elluviidavale projektile esialgselt lubatud finantsabi; täpsemalt järgmistele projektidele:
   
               —
            
            
               nr 2001.ES.16.C.PE.058 (Besose puhasti biopuhastuse laiendamise projekt);
            
         
               —
            
            
               nr 2003.ES.16.C.PE.005 (Kataloonia väikeste linnastute heitvee äravoolu infrastruktuuride projekt);
            
         
               —
            
            
               nr 2001.ES.16.C.PE. 054 (heitvee puhastamise, sette töötlemise ja Kataloonia heitvete taaskasutamise projekt);
            
         
               —
            
            
               nr 2000.ES.16.C.PE.112 (Ebro valgala heitvee äravoolu ja puhastuse projekt: Monzón, Caspe ja Kataloonia sisemaa valgala);
            
         
               —
            
            
               nr 2002.ES.16.C.PE.006 (Tordera delta merevee magestamistehase projekt);
            
         
               —
            
            
               nr 2001.ES.16.C.PE.055 (Kataloonia olmejäätmete käitlemise infrastruktuuride ehitamise ja täiustamise projekt);
            
         
               —
            
            
               nr 2001.ES.16.C.PE.057 (Urgelli, Pallars Jussà ja Conca de Barberà maakondade olmejäätmete käitlemise ettevõtete projekt);
            
         
               —
            
            
               nr 2002.ES.16.C.PE.041 (Kataloonia olmejäätmete käitlemise infrastruktuuri võrgustiku loomise ja parandamise projekt).
            
         Vaidlustatud otsuses kohaldas kostja projektile 2001.ES.16.C.PE.158 antud ühenduse finantsabi (85 %) suhtes 2 % finantskorrektsiooni, sest juhtimisettevõte oli kuludena deklareerinud abikõlbmatuid kulusid.
   Teiste projektide osas otsustas komisjon, arvestades “keskmiste hindade” süsteemiga ja “eelnevate tööde käigus omandatud kogemuse” kriteeriumiga, kohaldada finantskorrektsiooni 100 % ühenduse finantsabi erinevusest pakkumismenetluse võitnud pakkumiste ja iga lepingu osas eraldi arvutatu vahel.
   Oma nõuete toetuseks viitab hageja peamiselt direktiivi 93/37/EMÜ (1) artikli 30 lõike 1 ja direktiivi 92/50/EMÜ (2) artikli 36 lõigete 1 ja 2 väärale tõlgendusele, kuna vaidlustatud otsuses jõutakse järeldusele, et esitatud projektidest “majanduslikult kõige soodsama pakkumise” väljaselgitamiseks läbiviidud analüüsis kasutatud keskmiste hindade süsteem rikkus võrdse kohtlemise põhimõtet, kuna sellega diskrimineeriti liiga odavaid pakkumisi võrreldes kallimate pakkumistega.
   Teise võimalusena viidatakse ka määruse (EÜ) nr 1164/94 (3) II lisa artikli C lõike 2 rikkumisele proportsionaalsuse ja hea halduse põhimõtte rikkumise alusel.
   Mis puudutab konkreetselt Besose puhasti projekti, siis viidatakse määruse (EÜ) nr 1386/2002 (4) artikli 17 rikkumisele tegelike eeskirjade eiramise puudumise tõttu ja teise võimalusena selles õigusaktis kehtestatud subsidiaarsuse põhimõtte alusel.
   
      (1)  Nõukogu 14. juuni 1993. aasta direktiiv 93/37/EMÜ, millega kooskõlastatakse riiklike ehitustöölepingute sõlmimise kord (EÜT L 199, 9.8.1993, lk 54; ELT eriväljaanne 06/02, lk 163).
   
      (2)  Nõukogu 18. juuni 1992. aasta direktiiv 92/50/EMÜ, millega kooskõlastatakse riiklike teenuslepingute sõlmimise kord (EÜT L 209, 24.7.1992, lk 1; ELT eriväljaanne 06/01, lk 322).
   
      (3)  Nõukogu 16. mai 1994. aasta määrus (EÜ) nr 1164/94, millega asutatakse ühtekuuluvusfond (EÜT L 130, 25.5.1994, lk 1; ELT eriväljaanne 14/01, lk 9).
   
      (4)  Komisjoni 29. juuli 2002. aasta määrus (EÜ) nr 1386/2002, millega kehtestatakse nõukogu määruse (EÜ) nr 1164/94 üksikasjalikud rakenduseeskirjad seoses Ühtekuuluvusfondist antava abi suhtes kohaldatavate juhtimis- ja kontrollisüsteemidega ning finantskorrektsioonide tegemise korraga (EÜT L 201, 31.7.2002, lk 5; ELT eriväljaanne 14/01, lk 162).